અમદાવાદ: અમદાવાદમાં પચાસ માઇક્રોનથી પાતળા પ્લાસ્ટિક પર કાયદેસરનો પ્રતિબંધ મુકાયો છે. કોર્પોરેશનના સત્તાવાળાઓને પ૦ માઇક્રોનથી પાતળા પ્લાસ્ટિકનું ઉત્પાદન કરતા, વેચાણ કરતા કે ઉપયોગ કરતા લોકો સામે કડક પગલાં લેવાની પૂરેપૂરી સત્તા છે. તેમ છતાં પાતળા પ્લાસ્ટિકનો આજે પણ છૂટથી ઉપયોગ થઇ રહ્યો છે. પાનના ગલ્લા, શાકમાર્કેટ તેમજ ચાની કીટલીઓ પર બેધડકપણે પ્રતિબંધિત પ્લાસ્ટિકનો વપરાશ થતો હોવા છતાં તંત્ર મૂકપ્રેક્ષક બનીને સમગ્ર તાલ નિહાળી રહ્યું છે.